मुंबई, 30 अगस्त,
भोजपुरी अभिनेता खेसारी लाल यादव और अभिनेत्री आम्रपाली दुबे की फिल्म 'डोली सजा के रखना' 02 सितंबर को रिलीज होगी। खेसारीलाल यादव, आम्रपाली दुबे और निर्देशक रजनीश मिश्रा की फिल्म 'डोली सजा के रखना' 02 सितंबर से देश भर में रिलीज हो रही है। इस फिल्म के डिस्ट्रिब्यूटर रेणु विजय फिल्म्स के निशांत उज्ज्वल हैं।फिल्म 'डोली सजा के रखना' पिता-पुत्र के मार्मिक रिश्तों पर आधारित कहानी वाली फिल्म है, जिसे पर्दे पर रजनीश मिश्रा ने अपने अंदाज में उतारा है। फिल्म 'डोली सजा के रखना', एसआरके म्यूजिक फिल्म्स प्रस्तुत एवं रौशन सिंह,शर्मिला आर सिंह द्वारा निर्मित हैं। फिल्म 'डोली सजा के रखना' में खेसारीलाल यादव और आम्रपाली दुबे के साथ रक्षा गुप्ता, विनोद मिश्रा, अनूप अरोड़ा, समर्थ चतुर्वेदी, फलक नाज़, बिना पांडेय और दिलकश मुख्य भूमिका में हैं। देव पांडेय का भी फ़िल्म में योगदान रहा है। फिल्म का संगीत रजनीश मिश्रा, छोटे बाबा और आर्या शर्मा का है। लिरिक्स प्यारेलाल यादव, सुमित सिंह चंद्रवंशी, कृष्णा बेदर्दी, विजय चौहान, प्रफुल्ल तिवारी, छोटू और गोलू यादव का है। कोरियोग्राफर कानू मुखर्जी और प्रसुन्न यादव हैं।
bho_Deva bho_Deva